**Robert Nicholas Christian Topala**, nado o 23 de febreiro de 1987 en Suecia é un desenvolvedor, deseñador, animador e músico de videoxogos sueco coñecido por ser o creador de Geometry Dash e os xogos derivados do mesmo.

Traxectoria
-----------

### Mocidade

Creceu xogando a videoxogos, en especial a Super Mario Bros. o que lle fixo interesarse polos mesmos. Este interese, principalmente nos videoxogos de plataformas causado por Super Mario foi o que anos despois inspiroulle á creación dos proxectos coma Geometry Dash entroutros.

### Primeiros anos

Aínda que RobTop é coñecido por Geometry Dash non foi o primeiro videoxogo que creou. Anos antes, creara moitos outros proxectos, pero dos que non se ten moita información.

Comezou a súa carreira coma desenvolvedor no sitio web de Newgrounds creando diversos proxectos. O primeiro que se coñece foi a animación «Constant Struggle» creada o 18 de decembro de 2007, cando asociouse con dous amigos para crealo. Mencionou anos despois nunha entrevista que «podería ser un proxecto divertido e que inclusive podería xerar un pouco de diñeiro», polo que non era só un pasatempo.

Anos despois, seguía a usar Newgrounds, sendo outra das súas creacións máis notables a creada o 6 de xuño de 2010, o videoxogo de plataformas web Bounce Ball Thingy. Este foi ademais o último proxecto que desenvolveu mentres estudaba na universidade enxeñaría civil, pois máis tarde a abandonará polo seu interese na industria dos videoxogos.

### Rune Digital e RobTop Games

Dous anos despois fundou a compañía de videoxogos Rune Digital (tamén coñecida como Rune Digital Handelsbolag). Ese mesmo 2012 xa estaban a desenvolver o videoxogo de plataformas de dispositivos móbiles (iOS e Android) Forlorn que gañou o Premio sueco de videoxogos, da categoría «Mellor videoxogo de teléfono móbil de 2012», que extrañamente nunca se lanzaría. Ao ano seguinte tamén comenzaron o desenvolvemento de Kingdom Escape, pero que eventualmente tampouco se lanzou.

Pouco tempo despois do desenvolvemento de Kingdom Escape Topala decidiu separarse da compañía, fundando en solitario RobTop Games, da que a día de hoxe segue pertencendo. O primeiro videoxogo que desenvolveu na compañía foi Boomlings, un xogo cun estilo parecido ao Candy Crush Saga aínda que cunhas mecánicas e habilidades especiais diferentes. Pouco despois lanzaría o *spin-off* Boomlings MatchUp e Memory Mastermind. 

O mesmo ano do lanzamento de Boomlings e Memory Mastermind anunciaría o 29 de abril de 2013 Geometry Jump, que máis tarde pasaría a denominarse Geometry Dash, por problemas de dereitos de autoría na App Store (iOS). Cos poucos coñecementos básicos de código de programación que foi aprendendo ao longo da súa carreira, lanzaríao o 13 de agosto de 2013 para dispositivos móbiles, e o 22 de decembro de 2014 para a plataforma de distribución dixital Steam (Microsoft Windows e macOS).

Mencionou nunha entrevista que, en realidade, o desenvolvemento de Geometry Dash foi improvisado. Comezou como unha pantalla dun cubo que podía estrelarse e saltar dependendo de certas interaccións. Este pequeno desenvolvemento e a súa paixón polos xogos plataforma foron o que o impulsaron a engadir cada vez máis contido, ata o xogo do lanzamento, que en realidade non sería a versión final, pois seguiría a actualizalo ata día de hoxe.

O punto de inflexión para o xogo foi coa actualización 1.9, que volveu a colaborar con Newgrounds para incluír un sistema de música personalizada nos niveis.

Uns anos despois da dita actualización, Topala xunto cun familiar seu, Nicolaeu Topala, fundarían Fäbodarna AB, compalía adicada a posuír e administrar inmobles de cabalos deportivos e a súa cría, procesamento e venda.

Videoxogos
----------

| Ano | Videoxogo | Plataforma | Rol | Plataforma | Ref(s) |
| --- | --- | --- | --- | --- | --- |
| 2012 | *Boomlings* | iOS, Android | Distribuídor, desenvolvedor e deseñador |  Non |  |
| 2013 | *Memory Mastermind* |  |
| *Boomlings MatchUp* |  |
| *Geometry Dash* | iOS, Android, Steam (2014) en Microsoft Windows e macOS |  Si |  |
| *Geometry Dash Lite* | iOS, Android |  |
| 2015 | *Geometry Dash Meltdown* |  |
| 2016 | *Geometry Dash World* |  |
| 2017 | *Geometry Dash SubZero* |  |

Notas
-----

1. ↑  Estes alcumes teñen diferentes orixes. Robert Topala coma un hipocorístico do seu nome, RobTop coma acrónimo do seu nome real (**Rob**ert e **Top**ala) e RubRub é a firma que usa para os seus comunicados.

Referencias

1. 1 2 3  Dormehl, Luke (27 de xuño de 2014). "Smart strategies fuel Geometry Dash’s slow jog to success". *Cult of Mac* (en inglés).
2. 1 2  "Prioritize players and their experience to succeed in gaming". *Gamasutra* (en inglés). 2 de novembro de 2015.
3. ↑  "Rune Digital Handelsbolag". *Ratsit*. 7 de febreiro de 2012.
4. ↑  "Forlorn - Best Mobile Game". *Premios suecos de Videojuegos. Véase la columna de 2012, y tercera ficha* (en inglés).
5. ↑  "Rune Digital Team". *Google Drive* (en inglés). 16 de outubro de 2018.
6. ↑  "Boomlings by RobTop Games". *XDA Developers* (en inglés). 5 de novembro de 2012.
7. 1 2  "Memory Mastermind by RobTop Games". *XDA Developers* (en inglés). 17 de xaneiro de 2013.
8. 1 2  "Boomlings MatchUp by RobTop Games". *XDA Developers* (en inglés). 5 de febreiro de 2013.
9. ↑  "Upcoming game". *XDA Developers* (en inglés). 29 de abril de 2013.
10. 1 2  "Geometry Dash is out on Steam!". *Twitter. (Tuit)* (en inglés). 22 de decembro de 2014.
11. 1 2  "Geometry Dash by RobTop Games". *XDA Developers* (en inglés). 13 de agosto de 2013.
12. ↑  RobTop (1 de febreiro de 2017). "Geometry Dash + Newgrounds" (en inglés). Arquivado dende o orixinal o 16 de setembro de 2019. Consultado o 1 de outubro de 2018.
13. ↑  "Fäbodarna AB". *allabolag.se*. 13 de marzo de 2017.
14. ↑  Caplan, Lisa (24 de maio de 2012). "Boomlings Review". *148Apps* (en inglés).
15. ↑  Rasto (7 de novembro de 2012). "Boomlings Review (Android)". *AndroidEntity* (en inglés). [*Ligazón morta*]
16. ↑  Conner, Chris (23 de marzo de 2013). "BoomLings MatchUp! – Review". *iPhoneGamerUK*.
17. ↑  "Geometry Dash Lite is out". *XDA Developers* (en inglés). 15 de setembro de 2013.
18. ↑  Nelson, Jared (16 de decembro de 2015). "'Geometry Dash Meltdown' Trailer Released, Coming December 19th". *TouchArcade* (en inglés).
19. ↑  "Geometry Dash Meltdown Review: Squarely A Challenge". *GameZebo. Review por Tom Christiansen.* (en inglés). 31 de xaneiro de 2015. Consultado o 27 de xaneiro de 2018.
20. ↑  Crider, Michael (26 de decembro de 2016). "Geometry Dash World expands on the frantic music-runner gameplay of the original". *Android Police* (en inglés).
21. ↑  "Geometry Dash World Review: It’s A Mad World". *GameZebo. Review por Harry Slater.* (en inglés). 1 de maio de 2017. Arquivado dende o orixinal o 23 de decembro de 2017. Consultado o 27 de xaneiro de 2018.
22. ↑  Sholtz, Matthew (22 de decembro de 2017). "'Geometry Dash SubZero' is the latest stand-alone expansion for RobTop Games' Geometry Dash series". *Android Police* (en inglés).
23. ↑  Linares, Iván (26 de decembro de 2017). "Vuelve el juego de plataformas más simple y musical: Geometry Dash Subzero". *El androide libre*.

Véxase tamén
------------

### Ligazóns externas

* Robert en Newgrounds.

|  |  |
| --- | --- |
| Control de autoridades | 
* Wd: Q51883473
* MobyGames: 674407

 |